CELEX: 32021D1789
Language: lt
Date: 2021-10-08 00:00:00
Title: Komisijos įgyvendinimo sprendimas (ES) 2021/1789 2021 m. spalio 8 d. kuriuo iš dalies keičiamos Įgyvendinimo sprendimo (ES) 2019/450 nuostatos dėl lanksčioms purkštuvo žarnoms su antgaliais ir kitiems statybos produktams taikomų Europos vertinimo dokumentų nuorodų skelbimo (Tekstas svarbus EEE)

2021 10 11   
               
               
                  LT
               
               
                  Europos Sąjungos oficialusis leidinys
               
               
                  L 359/117
               
            
         KOMISIJOS ĮGYVENDINIMO SPRENDIMAS (ES) 2021/1789
         2021 m. spalio 8 d.
         kuriuo iš dalies keičiamos Įgyvendinimo sprendimo (ES) 2019/450 nuostatos dėl lanksčioms purkštuvo žarnoms su antgaliais ir kitiems statybos produktams taikomų Europos vertinimo dokumentų nuorodų skelbimo
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2011 m. kovo 9 d. Europos Parlamento ir Tarybos reglamentą (ES) Nr. 305/2011, kuriuo nustatomos suderintos statybos produktų rinkodaros sąlygos ir panaikinama Tarybos direktyva 89/106/EEB (1), ypač į jo 22 straipsnį,
         kadangi:
         
                     (1)
                  
                  
                     pagal Reglamentą (ES) Nr. 305/2011 techninio vertinimo įstaigos turi taikyti Europos vertinimo dokumentuose, kurių nuorodos paskelbtos Europos Sąjungos oficialiajame leidinyje, pateiktus statybos produktų eksploatacinių savybių vertinimo metodus ir kriterijus, vertindamos tuose dokumentuose nurodytų statybos produktų esmines charakteristikas;
                  
               
                     (2)
                  
                  
                     gamintojams pateikus keletą prašymų dėl Europos techninio vertinimo, techninio vertinimo įstaigų organizacija, vadovaudamasi Reglamento (ES) Nr. 305/2011 19 straipsniu, parengė ir priėmė 14 Europos vertinimo dokumentų;
                  
               
                     (3)
                  
                  
                     statybos produktai, su kuriais susiję techninio vertinimo įstaigų parengti ir priimti Europos vertinimo dokumentai, yra šie:
                     
                                 —
                              
                              
                                 lanksti purkštuvo žarna su antgaliais,
                              
                           
                                 —
                              
                              
                                 laminuota iš segmentų stačiakampio skerspjūvio mediena, pagaminta iš radialiai išpjautų rastų,
                              
                           
                                 —
                              
                              
                                 įtempimui atspari dygiais sujungta konstrukcinė laikančioji masyvioji mediena, kuri gali būti perdirbta į klijuotąją sluoksninę medieną ir klijuotąją masyviąją medieną,
                              
                           
                                 —
                              
                              
                                 klijuota laminuota mediena su viso skerspjūvio dantytąja jungtimi,
                              
                           
                                 —
                              
                              
                                 garsą izoliuojančios plokštės / sausas paklotas ir atraminės juostos, pagamintos iš gofruoto kartono, pripildytos kvarcinio smėlio,
                              
                           
                                 —
                              
                              
                                 bitumo ir bituminiai sudėtiniai mišiniai, pagaminti iš perdirbtų padangų granulių,
                              
                           
                                 —
                              
                              
                                 polimeriniai makropluoštai, sutvirtinti bazalto pluoštu, skirti naudoti betone,
                              
                           
                                 —
                              
                              
                                 flanšiniai balansiniai ventiliai,
                              
                           
                                 —
                              
                              
                                 inkarų kanalai,
                              
                           
                                 —
                              
                              
                                 armatūrinių jungčių sistemos įrengiamos po sumontavimo ir užpildomos skiediniu,
                              
                           
                                 —
                              
                              
                                 betonui skirti mechaniniai ankeriai,
                              
                           
                                 —
                              
                              
                                 sukimo momentu valdomos išsiplėtimo tvirtinimo detalės, naudojamos betonui, kurio tarnavimo laikas yra iki 50 metų,
                              
                           
                                 —
                              
                              
                                 po montavimo į betoną įtaisomos tvirtinimo detalės (esant nuovargio cikliniam apkrovimui),
                              
                           
                                 —
                              
                              
                                 apkrovų nelaikantys komplektai ir sistemos iš termoizoliacinių medžiagų ar betono tuštumėtų blokų arba plokščių klojinių;
                              
                           
               
                     (4)
                  
                  
                     techninio vertinimo įstaigų organizacijos parengti ir priimti Europos vertinimo dokumentai atitinka poreikius, kuriuos reikia patenkinti atsižvelgiant į Reglamento (ES) Nr. 305/2011 I priede nustatytus esminius statybos darbų reikalavimus. Todėl tikslinga tų Europos vertinimo dokumentų nuorodas paskelbti Europos Sąjungos oficialiajame leidinyje;
                  
               
                     (5)
                  
                  
                     Europos vertinimo dokumentų nuorodų sąrašas skelbiamas Komisijos įgyvendinimo sprendimu (ES) 2019/450 (2). Siekiant aiškumo, į šį sąrašą turėtų būti įtrauktos nuorodos į naujus Europos vertinimo dokumentus;
                  
               
                     (6)
                  
                  
                     todėl Įgyvendinimo sprendimas (ES) 2019/450 turėtų būti atitinkamai iš dalies pakeistas;
                  
               
                     (7)
                  
                  
                     šis sprendimas turėtų įsigalioti jo paskelbimo dieną, kad Europos vertinimo dokumentus būtų galima pradėti naudoti kuo anksčiau,
                  
               PRIĖMĖ ŠĮ SPRENDIMĄ:
         
            1 straipsnis
            Įgyvendinimo sprendimo (ES) 2019/450 priedas iš dalies keičiamas pagal šio sprendimo priedą.
         
         
            2 straipsnis
            Šis sprendimas įsigalioja jo paskelbimo Europos Sąjungos oficialiajame leidinyje dieną.
         
         
            Priimta Briuselyje 2021 m. spalio 8 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 88, 2011 4 4, p. 5.
         
            (2)  2019 m. kovo 19 d. Komisijos įgyvendinimo sprendimas (ES) 2019/450 dėl statybos produktams taikomų Europos vertinimo dokumentų, parengtų siekiant užtikrinti Europos Parlamento ir Tarybos reglamento (ES) Nr. 305/2011 įgyvendinimą, paskelbimo (OL L 77, 2019 3 20, p. 78).
      
      
         
            PRIEDAS
            Priede eilės tvarka pagal nuorodų numerius įrašomos šios eilutės:
            
               
                           „100012-00-1106
                        
                        
                           Lanksti purkštuvo žarna su antgaliais
                        
                     
                           130348-00-0304
                        
                        
                           Laminuota iš segmentų stačiakampio skerspjūvio mediena, pagaminta iš radialiai išpjautų rastų
                        
                     
                           130484-00-0304
                        
                        
                           Įtempimui atspari dygiais sujungta konstrukcinė laikančioji masyvioji mediena, kuri gali būti perdirbta į klijuotąją sluoksninę medieną ir klijuotąją masyviąją medieną
                        
                     
                           130661-00-0304
                        
                        
                           Klijuota laminuota mediena su viso skerspjūvio dantytąja jungtimi
                        
                     
                           210134-00-1202
                        
                        
                           Garsą izoliuojančios plokštės / sausas paklotas ir atraminės juostos, pagamintos iš gofruoto kartono, pripildytos kvarcinio smėlio
                        
                     
                           230145-00-0105
                        
                        
                           Bitumo ir bituminiai sudėtiniai mišiniai, pagaminti iš perdirbtų padangų granulių
                        
                     
                           260067-00-0301
                        
                        
                           Polimeriniai makropluoštai, sutvirtinti bazalto pluoštu, skirti naudoti betone
                        
                     
                           280004-00-0702
                        
                        
                           Flanšiniai balansiniai ventiliai
                        
                     
                           330008-03-0601
                        
                        
                           Inkarų kanalai
                           (pakeičia techninę specifikaciją „EAD 330008-02-0601“)
                        
                     
                           330087-01-0601
                        
                        
                           Armatūrinių jungčių sistemos įrengiamos po sumontavimo ir užpildomos skiediniu
                           (pakeičia techninę specifikaciją „EAD 330087-00-0601“)
                        
                     
                           330232-01-0601
                        
                        
                           Mechaniškai įtvirtinami tvirtinimo elementai betonui
                           (pakeičia techninę specifikaciją „EAD 330232-00-0601“)
                        
                     
                           330232-01-0601 -v01
                        
                        
                           Sukimo momentu valdomos išsiplėtimo tvirtinimo detalės, naudojamos betonui, kurio tarnavimo laikas yra iki 50 metų
                        
                     
                           330250-00-0601
                        
                        
                           Po montavimo į betoną įtaisomos tvirtinimo detalės (esant nuovargio cikliniam apkrovimui)
                        
                     
                           340309-00-0305
                        
                        
                           Apkrovų nelaikantys komplektai ir sistemos iš termoizoliacinių medžiagų ar betono tuštumėtų blokų arba plokščių klojinių
                           (pakeičia techninę specifikaciją „ETAG 009“)“